Հերման Խան

Հերման Բորիսովիչ Խան (, ), ռուս, ուկրաինացի և իսրայելցի գործարար, միլիարդատեր, «Ալֆա գրուպ» ընկերության խոշոր բաժնետեր, «L1 Energy» ներդրումային ընկերության ղեկավար, 2021 թվականին «Forbes» ամսագիրը Խանին դասել է Ռուսաստանի ամենահարուստ ձեռնարկատերերի 18-րդ հորիզոնականում՝ 10.1 միլիարդ դոլար կարողությամբ։

Կենսագրություն 
Հայրը գիտնական է, մետալուրգիայի ոլորտում հայտնի մասնագետ։ Հերմանը լրջորեն զբաղվել է բռնցքամարտով, դպրոցը ավարտել է 1978 թվականին։ Կիևի փորձարարական գործարանի ոչ ստանդարտ սարքավորումների բաժնում մեկ տարի աշխատել է որպես մեխանիկ։ 1982 թվականին գերազանցությամբ ավարտել է Արդյունաբերական մանկավարժական քոլեջը։ Ընդունվել է Մոսկվայի պողպատի և համաձուլվածքների ինստիտուտի սև մետաղների ձուլման ֆակուլտետը։ Ուսման ընթացքում ծանոթացել է Միխայիլ Ֆրիդմանի և Ալեքսեյ Կուզմիչյովի հետ։

1989 թվականին ստեղծել է «Ալեքսանդրինա» կոոպերատիվը, որը զբաղվում էր հագուստի արտադրությամբ։

1990-1992 թվականներին Ֆրիդմանի հրավերով զբաղեցրել է «Ալֆա-Էկո» ընկերության մեծածախ առևտրի բաժնի ղեկավարի պաշտոնը։ 1996 թվականին Խանը նշանակվել է «Alfa-Eco»-ի նախագահ։

1998 թվականի սկզբից նա դարձել է Տյումենի նավթային ընկերության կառավարման խորհրդի նախագահի տեղակալ և առաջին փոխնախագահ։ Ծառայել է որպես Տյումենի նավթային ընկերություն գործադիր տնօրեն և վերահսկել է ընկերության բոլոր գործողությունները, բացառությամբ գազի հատվածի։ 2013 թվականի մարտին «Ռոսնեֆտյու» ընկերությունը գնել է Տյումենի նավթային ընկերությունը, որից հետո Խանը հինգ թոփ-մենեջերների հետ լքել է ընկերությունը։

2013 թվականի հունիսի 17-ին գլխավորել է «L1 Energy» ընկերությունը, որը ստեղծվել է «Ալֆա-Գրուպ» կոնսորցիումի կողմից միջազգային ներդրումների համար։

2016 թվականին Միխայիլ Ֆրիդմանը, Հերման Խանը և Պյոտր Ավենը Լոնդոնի դատարանում շահել են մի գործ՝ Թրամփի դոսյեի հրապարակման կապակցությամբ։ Դրանում ասվում էր, որ «Ալֆա-բանկ»-ի բաժնետերերը ոչ պաշտոնապես կերպով խորհուրդ են տալիս Վլադիմիր Պուտինին։ Ինչպես հետևում է թիվ QB-2018-006349 գործից 2020 թվականի օգոստոսի 7-ի համար դատավորը հանձնարարել է շտկել զեկույցի բովանդակությունը, ինչպես նաև Ֆրիդմանին և Ավենին վճարել 18.000 ֆունտ ստեռլինգ փոխհատուցում։

Ռուսաստանի հրեական վեհաժողովի նախագահության բյուրոյի անդամ է։

Ունի իսրայելական և ռուսական քաղաքացիություն։

Այժմ նա հանդիսանում է Միխայիլ Ֆրիդմանի գործընկերը, ընկերության վառելիքի գծով պատասխանատուն։

Հասարակական գործունեություն 
2007 թվականին Խանը Միխայիլ Ֆրիդմանի, Սթեն Պոլովեցի, Ալեքսանդր Նաստերի և Փիթեր Ավենի հետ հիմնադրել է «Genesis Philanthropy Group» բարեգործական ընկերությունը, որի նպատակն է զարգացնել և ամրապնդել կապերը ամբողջ աշխարհի ռուսախոս հրեաների միջև։

Խանն աջակցում է նաև «Կյանքի ուղի» բարեգործական ծրագիրը, որը տրամադրում է դեղորայք և կազմակերպում վիրահատություններ ծանր հիվանդ երեխաների համար։

2016 թվականկի սեպտեմբերին Միխայիլ Ֆրիդմանի հետ աջակցել է Բաբի Յառ բնավայրի Հոլոքոստին նվիրված հուշահամալիրի ստեղծման նախաձեռնությանը։

Կարողություն 
2015 թվականին «Forbes» ամսագրի ամերիկյան տարբերակը Խանի կարողությունը գնահատել է 9,5 միլիարդ դոլար (աշխարհում 133-րդ տեղը)։ 2021 թվականին Հերման Խանը զբաղեցրեԼ Է 17-րդ հորիզոնականը «Forbes» ամսագրի կողմից հրապարակված «20 ամենահարուստ ռուս գործարարների» վարկանիշում։ Տարվա ընթացքում նրա կապիտալն աճել է 1,6 միլիարդ դոլարով և կազմել 10,1 միլիարդ դոլար։

Նախկին կարողությունը ըստ «Forbes» ամսագրի։

Անձնական կյանք 
Խանն ունի ինչպես Ռուսաստանի, այնպես էլ Իսրայելի քաղաքացիություն։ Ամուսնացած է Անժելիկայի հետ, ունեն 4 երեխա, բնակություն են հաստատել Լոնդոնում և Մոսկվայում։

Պարգևներ 
«Անվանական հրազեն», (11 հոկտեմբեր, 2004, Ուկրաինա)
«Անվանական հրազեն», (24 հոկտեմբեր, 2004, Ուկրաինա)

Ծանոթագրություններ

Արտաքին հղումներ 

 German Khan  at LetterOne
 German Khan  at Alfa Group
 Կենսագրություն

Գործարարներ
Ուկրաինայի հրեաներ
Ռուսաստանի հրեաներ